**REFERAT FRA STYREMØTE 06-2020**

**I NORSK IRSKSETTERKLUBB**

Dato: 18. mai 2020

Tid/sted: Kl. 19.00 – 21.10, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Stein Nilsen (jakt og trening), Anders Fledsberg (avlsrådsleder), Geir Pedersen (økonomi) Nina Hordnes (1.vara) og Morten Risstad ( 2.vara).

Referent: Vigdis Ingebrigtsen.

*Leder Gisle Sveva ønsket alle velkommen, spesielt de tre nye styremedlemmene.*

**Sak 01-06-20: Innkalling og dagsorden**

Vedtak:*Godkjent med tilleggssak; Protokollen fra RS (l).*

**Sak 02-06-20: Nytt styre**

På årets RS ble det valgt inn 3 nye styremedlemmer. Leder gir en kort informasjon om styrets arbeid. Presentasjonsrunde.

Vedtak: *VI sender ut stillingsinstrukser som alle leser igjennom, tar opp eventuelle spørsmål på neste styremøte, eller med tidligere styremedlem.*

*Styret er oppdatert i NKK, FKF, nettsiden og Brønnøysund.*

**Sak 03-06-20: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 119/18 | Profileringsartikler | AFGS | Avdelingene har gitt tilbakemelding om at de ønsket et tilbud på jaktvesten til Bergans. Vi har fått oppgitt innkjøpspris. Undersøker videre pris for brodering og evt. sponsing. Dersom aktuelt så tar avdelingene opp bestillinger eller kjøper inn et lager for videresalg selv. Det er også interesse for dirkete netthandel hos levrandører for sportsklær og hundeutstyr. Styret ser videre på denne løsningen hos ulike levrandører. NISK ønske flere sponsorer og vil se på aktører. En innkjøps samarbeidsavtale med nettbutikker på nettsiden kan være en løsning.*Pga korona pandemien avventer vi videre forespørsler.* |
| 03-08-19 | Trippelprøven 2020 | LMSN | 2.-4. okt. Lene har dannet prøvekomite og booket terreng, lokaler til sekretæriat og overnatting til dommere/komite.Ole Pinderup blir prøveleder.Stein sender ut dommerforespørsler 15.01.Ca 8 dommere har sagt ja til å dømme, og flere er positiv til å bli spurt igjen på vår/forsommer.*SN sender ut ny forespørsel i slutten av mai.Prøveleder planlegger komite møte.* |
| 04-08-19 | Nøsenprøven 2020 | LMSN | 29.-30.aug. Lene har dannet prøvekomite og booket terreng, lokale til sekretæriat og overnatting til dommere/komite.Marianne Sagstad blir prøveleder.Stein sender ut dommerforespørsler 15.01.Vi har foreløpig bare 1 dommer klar her, SN sender ut ny forespørsel på vår/forsommer. Vil da spesifikk spørre noen av NISK sine dommere.*Første komite møte var 22.04.**SN sender ut ny dommer forespørsel 19.05.* |
| 10-02-20 | Ny distrikskontakt for Møre og Romsdal | LM | Venter på foreslåtte kandidater fra distriktet.*LM purrer på svar.* |

**Sak 04-06-20: Evaluere RS 2020**

På grunn av koronapandemien var vi pålagt restriksjoner fra myndighetene og hadde av den grunn utfordringer i avholdelsen av årets RS. NISK hadde et stort ønske om å avholde RS av to grunner; Godkjenne regnskap for å kunne søke om moms kompensasjon og få avholde valg, og da få ny leder på plass. Det ble åpnet for fysisk deltakelse kort tid før avholdelsen, det gjorde det mulig for fysisk deltakelse i tillegg til videokonferanse.

Evaluering av gjennomføringen med både fysisk deltakelse og videokonferanse.

Vedtak: *Dette var et «prøveprosjekt» med å kombinere deltakelsen på to ulike måter. Styret er forholdsvis fornøyd med gjennomføringen.*

*Mange positive tilbakemeldinger med å tilby videokonferanse i tillegg. Engasjerte flere medlemmer, 35 deltok på Teams i tillegg var det 14 medlemmer som deltok fysisk utenom styret og representantene. Noen utfordringer ble det med det tekniske utstyret i forhold til lyd og bilde, her er det forbedringspotensialer. Det var meget krevende å være ordstyrer, også Teams styrer. Styret er positiv til å fortsette med dette som tilleggs deltakelse, og vil vurdere det ved neste RS.*

**Sak 05-06-20: Handlingsplan 2020**

Vi har en langstrakt handlingsplan fra 2012-2022, med spesifikk plan for hvert år. Oppdatere handlingsplan for 2020.

Vedtak: *Alle leser gjennom den langsiktige handlingsplanen i tillegg til planen for 2019. På neste styremøte settes opp handlingsplan for 2020.*

**Sak 06-06-20:Artikkel nye statutter:**

På årets RS ble de nye statuttene for Årets Hunder, Norgescup og regler for uttak NM- lag vedtatt.

NISK Oppdretterpris ble også introdusert.

Vedtak: *En avdeling kom med forslag om å opprette en ny klasse som heter «Årets kombinerthund», denne ble vedtatt. Forslagsstiller gav styret mandat til å ferdigstille statutten for klasen. Styret diskuterer og ferdigstiller statutten.*

*På oppdretterprisen gjenstår det også noen små detaljer.*

*VI legger de nye statuttene ut på nettsiden når de er klar.*

*Anniken skriver en artikkel om de nye statuttene, Oppdretterprisen og RS i FH nr.4.*

*Oppdretterprisen må presenteres i egen sak på nettsiden/Facebook (SN).*

*Avdelingene oppfordres til å ta en gjennomgang på deres neste medlemsmøte.*

**Sak 07-06-20: NKK sin økonomiske situasjon**

NKK har uttalt at de trenger ca 10 mill for å kunne unngå konkurs. Mange enkeltmedlemmer har allerede bidratt, NKK har til nå mottatt ca 2,5 mill. i gaver/lån og er reddet med drift frem til oktober. De har også bedt staten om hjelp, men har ikke fått bekreftet om de får noe her.

FKF har vært i møte med NKK og har etter dette sendt ut et brev med oppfordring til klubbene om å bidra økonomisk til NKK, enten i form av gave og/eller lån. Størrelse på beløp er antydet fra 100,- til 200,- pr medlem. Frist for tilbakemelding er 25.05.

Vedtak: *NISK er som sagt tidligere villig til å strekke seg langt for å redde NKK. Styret er enstemmig enig i at NKK er viktig for «hunde- Norge», spesielt i forhold til databasene. Styret foreslår å gi NKK et lån på kr. 250.000,- (Dette utgjør ca. kr. 150,- pr. medlem). Det er ønskelig at dette koordineres gjennom FKF der det sikres videre drift av NKK, eventuelt med pant i databasene. Det er også ønskelig at NKK ser over sine kostnader.*

*GS forhører seg med NKK org.avd. om hvordan styret kan gis mandat til å gi lån på vegne av avdelingene/ medlemmene.*

*Svar fra NKK org.avd.: I utgangspunktet er dette en beslutning styret kan ta, men støtte fra avdelingsstyrene/DR er selvfølgelig demokratisk og positiv.*

*Alle medlemmer oppfordres på det sterkeste til å delta på jaktprøver og utstillinger fremover, da dette er det beste bidraget til NKK .*

**Sak 08-06-20: Post til styret**

* FKF informasjon i fht NKK sin økonomiske situasjon; sak 07-06-20

**Sak 09-06-20: Siste nytt fra RU (Raseklubbutvalg)**

* Ingen møteaktivitet siden forrige styremøte.
* NISK sine representanter i RU blir Gisle og Anders, Lene vara.
* Referat: <https://www.fuglehundklubbenesforbund.no/utvalg/raseklubbutvalg/motereferater>

**Eventuelt:**

* Det er kommet forslag fra 2 enkeltmedlemmer som ønsker tilførelser i protokollen. Protokollunderskriverne er underrettet og har sagt seg enig i å legge inn disse tilleggs setninger.

Forslag:

1. » Hege Rosenlund henviste til NKK sitt notat om habilitetsbestemmelser, og stilte spørsmål om RS sin habilitet i forhold til at…»
2. «*Nina Hordnes redegjør for prosessen og begrunnelsen av valg av komiteen. Styret hadde full tillit til komiteens medlemmer og deres kompetanse.»*

Vedtak: *Enkeltmedlemmer har talerett på RS, men ikke krav på å bli protokollført.*

*GS kontakter NKK`s lovavdeling og forhører seg med muligheten for å redigere på en godkjent protokoll.*

*Svar fra NKK: Når det gjelder protokoll så skal denne i utgangspunktet være kort og dokumentere vedtak som er gjort og ikke noe mer. Når den er signert er den lukket og låst.*

* Leder i FH nr. 4: Gisle

Leder i FH nr. 5: Ragnhild

Leder i FH nr. 6: Geir

Leder i FH nr. 1: Morten

 - Forslag til styremøter:

 *18. juni*

 *18. august*

 *29. september*

 *10. november*

 *14. desember*

*Styremedlemmer ser på forslaget og gir tilbakemelding til sekretær.*